(3)

A rendelet a következő ║ cikkekkel egészül ki: „2a. cikk A Villamosenergia-piaci Átvitelirendszer-üzemeltetők Európai Hálózata Az európai villamosenergia-átviteli hálózat optimális üzemeltetése és folyamatos műszaki fejlődése, valamint a villamos energia belső piaca megvalósításának előmozdítása érdekében valamennyi átviteli rendszerüzemeltető köteles együttműködést folytatni közösségi szinten, ║ a villamosenergia-piaci átviteli rendszerüzemeltetők európai hálózatán keresztül. 2b. cikk A Villamosenergia-piaci Átvitelirendszer-üzemeltetők Európai Hálózata létrehozása (1) A villamosenergia-piaci átviteli rendszerüzemeltetők legkésőbb […]-ig alapszabály tervezetet, tagjegyzéket és eljárási szabályzat tervezetet nyújtanak be a Bizottságnak és az ügynökségnek a ▐ villamosenergia-piaci átviteli rendszerüzemeltetők európai hálózatának létrehozása érdekében. (2) Az ügynökség az alapszabály tervezetéről, a tagjegyzékről és az eljárási szabályzat tervezetéről e dokumentumok átvételétől számítva hat héten belül véleményt alkot, és ezt megküldi a Bizottságnak. (3) A Bizottság az alapszabály tervezetéről, a tagjegyzékről és az eljárási szabályzat tervezetéről az ügynökség véleményének átvételétől számítva három hónapon belül véleményt alkot. (4) A villamosenergia-piaci átviteli rendszer-üzemeltetők a Bizottság véleményének átvételétől számított három hónapon belül létrehozzák a Villamosenergia-piaci Átviteli rendszerüzemeltetők Európai Hálózatát, valamint elfogadják és közzéteszik alapszabályát és eljárási szabályzatát. 2c. cikk A Villamosenergia-piaci Átviteli Rendszerüzemeltetők Európai Hálózata feladatai (1) A 2a. cikkben foglalt célkitűzések elérése érdekében a Villamosenergia-piaci Átviteli Rendszerüzemeltetők Európai Hálózata a 2d. cikkben, valamint az [Energiaszabályozói Együttműködési Ügynökség létrehozásáról szóló] …/2008/EK rendelet 6. cikkének (3) bekezdésében előírt eljárásnak megfelelően megállapodik az alábbi dokumentumokról, és az ügynökségnek jóváhagyásra benyújtja azokat: a) a piaci szereplőkkel és hálózati felhasználókkal együttműködésben kidolgozott, a (3) bekezdésben felsorolt területekre vonatkozó hálózati előírások tervezetét; b) közös hálózatüzemeltetési eszközöket és kutatási terveket; c) kétévente tíz évre szóló, a termelés kielégítő voltát is elemző beruházási tervet; d) a hálózat normál és rendkívüli körülmények közötti üzemeltetésének valós idejű koordinálását biztosító intézkedéseket; e) iránymutatásokat a közösségi átviteli rendszerüzemeltetők és harmadik országok átviteli rendszerüzemeltetői közötti műszaki együttműködés koordinációjáról; f) az éves munkaprogramot, az ügynökség által megállapított prioritások alapján ; g) az éves jelentést; és h) évente nyári és téli előrejelzést a termelés kielégítő voltáról. (2) Az (1) bekezdés f) pontjában előírt éves munkaprogramban – indikatív időütemezés kíséretében – fel kell sorolni az adott évben kidolgozandó hálózati előírásokat, illetőleg a közös hálózatüzemeltetésre és kutatási és fejlesztési tevékenységre vonatkozó tervet, és ismertetni kell leírásukat. (3) Részletes hálózati előírásokat – az éves munkaprogramban megállapított prioritásokkal összhangban – a következő területeken kell kidolgozni: a) a biztonságra és a megbízhatóságra vonatkozó szabályok, beleértve az együttműködtethetőségi szabályokat és a vészhelyzeti eljárásokat is ; b) a hálózatra kapcsolódás és a hálózathoz való hozzáférés szabályai; ▐ c) a határkeresztező kapacitás felosztásának és a szűk keresztmetszetek kezelésének szabályai; ▐ d) a hálózattal kapcsolatos átláthatósági szabályok; e) a kiegyenlítés és elszámolás szabályai, ideértve a tartalék energiára vonatkozó szabályokat is; f) az átviteli rendszerüzemeltetők közötti ellentételezés szabályai ; g) a villamosenergia-hálózatok energiahatékonysága. (4) Az ügynökség figyelemmel kíséri az előírások Villamosenergia-piaci Átviteli Rendszerüzemeltetők Európai Hálózata általi végrehajtását ▐. (5) A Villamosenergia-piaci Átviteli Rendszerüzemeltetők Európai Hálózata kétévente tíz évre szóló, az egész Közösségre kiterjedő hálózati beruházási tervet tesz közzé, annak az ügynökség általi jóváhagyását követően . A beruházási tervben ismertetni kell az integrált hálózat modelljét, forgatókönyveket kell kidolgozni, be kell számolni a termelés kielégítő voltáról, és értékelni kell a rendszer rugalmasságát. A beruházási tervet különösen a nemzeti beruházási tervek alapján kell elkészíteni, figyelembe véve a hálózati tervezés regionális és közösségi vonatkozásait, beleértve az 1364/2006/EK európai parlamenti és tanácsi határozatban (11) a transzeurópai energiahálózatokra vonatkozóan megállapított iránymutatásokat A beruházási tervben – különösen a határkeresztező kapacitás tekintetében – meg kell jelölni a beruházást igénylő területeket, valamint a rendszerösszekötő kapacitásokra és egyéb olyan infrastruktúrákra vonatkozó beruházásokat, amelyekre szükség van a hatékony kereskedés és verseny, valamint az ellátásbiztonság érdekében. A befektetési tervhez mellékelni kell a határkeresztező kapacitás-bővítés azon akadályainak áttekintését, amelyek az eltérő jóváhagyási eljárásokból vagy gyakorlatokból adódnak . 6. Az átviteli rendszerüzemeltetőknek végre kell hajtaniuk a kiadott befektetési tervet. A 2a. cikkben meghatározott célkitűzések megvalósítása érdekében a Villamosenergia-piaci Átviteli Rendszerüzemeltetők Európai Hálózata saját kezdeményezésre hálózati előírás tervezeteket javasolhat az ügynökségnek azon területek vonatkozásában, amelyek nem szerepelnek a (3) bekezdésben. Az ügynökség a 2ea. cikkben meghatározott eljárásnak megfelelően elfogadja az előírásokat, annak biztosítása mellett, hogy azok nem ütköznek a 2e. cikk értelmében elfogadott iránymutatásokkal . 2d. cikk 1. Az ügynökség monitoringtevékenysége (1) Az ügynökség figyelemmel kíséri a Villamosenergia-piaci Átviteli Rendszerüzemeltetők Európai Hálózata számára a 2c. cikk (1) bekezdésében előírt feladatok ellátását. (2) A Villamosenergia-piaci Átviteli Rendszerüzemeltetők Európai Hálózata begyűjti az összes jelentős információt a hálózati előírások végrehajtására vonatkozóan és benyújtja azokat az ügynökségnek értékelésre . (3) A Villamosenergia-piaci Átviteli Rendszerüzemeltetők Európai Hálózata jóváhagyásra megküldi az ügynökségnek a hálózati előírások tervezetét és a 2c. cikk (1) bekezdésében említett dokumentumokat . ▐ Az ügynökség figyelemmel kíséri a hálózati előírások, a tíz évre szóló beruházási terv és az éves munkaprogram végrehajtását, és e tevékenysége eredményeit belefoglalja éves jelentésébe. Amennyiben az átviteli rendszerüzemeltetők nem tartják be a hálózati előírásokat, a tíz évre szóló beruházási tervet, vagy az éves munkaprogramot, az ügynökség erről tájékoztatja a Bizottságot. 2e. cikk 1. Iránymutatások kidolgozása (1) Az ügynökséggel folytatott konzultációt követően a Bizottság éves prioritási listát állít össze, amelyben felsorolja a villamos energia belső piacának fejlesztése szempontjából legfontosabb kérdéseket. (2) A prioritáslistára figyelemmel a Bizottság megbízza az ügynökséget azzal, hogy legfeljebb hat hónapon belül iránymutatás-tervezetet dolgozzon ki, amelyben a 2c. cikknek megfelelően meghatározza a harmonizációs szabályok alapvető, egyértelmű és objektív elveit. (3) Az irányelvek kidolgozása során az ügynökség nyílt és átlátható módon hivatalosan konzultál a Villamosenergia-piaci Átviteli Rendszerüzemeltetők Európai Hálózatával és más érintettekkel. (4) A konzultáció alapján az ügynökség iránymutatás-tervezetet fogad el. Az ügynökség jelzi, milyen észrevételeket kapott a konzultáció során, és hogyan vette ezeket figyelembe. Amennyiben az észrevételeket nem vette figyelembe, azt köteles megindokolni. (5) A Bizottság saját kezdeményezésére vagy az ügynökség kérésére ugyanezt az eljárást megindíthatja az iránymutatások naprakésszé tételére. 2f. cikk 1. Hálózati előírások kidolgozása (1) Az iránymutatások ügynökség általi elfogadását követő hat hónapon belül és a 2e. cikk értelmében a Bizottság megbízza a Villamosenergia-piaci Átviteli Rendszerüzemeltetők Európai Hálózatát, hogy az iránymutatásokban meghatározott elvek teljes körű tiszteletben tartásával dolgozza ki a hálózati előírások tervezetét. (2) Az előírások megfogalmazásakor a Villamosenergia-piaci Átviteli Rendszerüzemeltetők Európai Hálózata figyelembe veszi a piaci szereplők és a hálózati felhasználók műszaki tapasztalatait, és folyamatosan tájékoztatja őket az előrehaladásról. (3) A Villamosenergia-piaci Átviteli Rendszerüzemeltetők Európai Hálózata benyújtja az ügynökségnek a hálózati előírások tervezetét. (4) Az ügynökség nyílt és átlátható hivatalos konzultációt folytat az előírás-tervezettel kapcsolatban. (5) Az ügynökség a konzultáció alapján elfogadja a hálózati előírások tervezetét. Az ügynökség jelzi, milyen észrevételeket kapott a konzultáció során, és hogyan vette ezeket figyelembe. Amennyiben az észrevételeket nem vette figyelembe, azt köteles megindokolni. (6) Az ügynökség saját kezdeményezésére vagy a Villamosenergia-piaci Átviteli Rendszerüzemeltetők Európai Hálózata kérésére ugyanezen eljárásnak megfelelően sor kerülhet a meglévő előírások felülvizsgálatára. (7) A Bizottság az ügynökség ajánlása alapján benyújthatja a hálózati előírásokat a 13. cikk (1) bekezdésében említett bizottságnak, hogy a 13. cikk (2) bekezdésében említett szabályozási bizottsági eljárásnak megfelelően véglegesen elfogadják azokat. 2g. cikk 1. Konzultációk (1) Az ügynökség feladatainak ellátásával összefüggésben ▐ nyitott és átlátható módon hivatalosan konzultál a piac megfelelő szereplőivel; a konzultációnak ki kell terjednie az ellátó- és a termelővállalkozásokra, a fogyasztókra, a rendszerhasználókra és az elosztórendszer-üzemeltetőkre, ideértve a megfelelő (ágazati) szövetségeket, a műszaki testületeket és az érdekelteket tömörítő platformokat is. (2) Az (1) bekezdésben felsorolt kérdésekkel kapcsolatos valamennyi dokumentumot és az ülések jegyzőkönyvét a nyilvánosság elé kell tárni. (3) Az iránymutatások és hálózati előírások elfogadását megelőzően az ügynökség beszámol a konzultáció során hozzá beérkezett észrevételekről, valamint arról, hogy ezeket az észrevételeket hogyan vette figyelembe. Amennyiben az észrevételeket az ügynökség nem vette figyelembe, azt köteles megindokolni. (4) A Villamosenergia-piaci Átviteli Rendszerüzemeltetők Európai Hálózata a 2ea. cikk (2) bekezdése szerint együttműködik a piaci szereplőkkel és a hálózati felhasználókkal . 2h. cikk Költségek A Villamosenergia-piaci Átviteli Rendszerüzemeltetők Európai Hálózatánál a 2a–2j. cikkben említett feladatkörének elvégzésével összefüggésben felmerülő költségeket az átviteli rendszerüzemeltetők viselik, és ezeket a költségeket a tarifák kiszámítása során figyelembe kell venni. A szabályozó hatóságok csak akkor hagyják jóvá ezeket a költségeket, ha azok ésszerűek és arányosak. 2i. cikk Az átvitelirendszer-üzemeltetők regionális együttműködése (1) Az átviteli rendszerüzemeltetők a Villamosenergia-piaci Átviteli Rendszerüzemeltetők Európai Hálózatán belül, a 2c. cikk (1) bekezdésében előírt feladatokhoz való hozzájárulás céljából regionális együttműködést alakítanak ki. Ennek keretében különösen kétévente regionális beruházási tervet tesznek közzé, amelynek alapján beruházási döntéseket hozhatnak A regionális beruházási terv nem lehet ellentétes a 2c. cikk (1) bekezdésének c) pontjában előírt tíz évre szóló beruházási tervvel. (2) Az átviteli rendszerüzemeltetők a hálózat optimális üzemeltetése érdekében elősegítik operatív megegyezések létrehozását, és amennyiben az hatékony, elősegítik az energiatőzsdék kialakítását, a határkeresztező kapacitás koordinált felosztását, valamint a határokat keresztező kiegyenlítő mechanizmusok kompatibilitását . ▐ 2j. cikk A Közösség és harmadik országbeli átviteli rendszerüzemeltetők közötti műszaki együttműködés (1) A nemzeti szabályozó hatóságok figyelemmel kísérik a Közösség és a harmadik országok átviteli rendszerüzemeltetői közötti műszaki együttműködést; (2) Ha az ilyen műszaki együttműködés során az ügynökség által elfogadott szabályok és hálózati előírások összeegyeztethetetlenségére derül fény, a nemzeti szabályozó hatóság pontosítást kér az ügynökségtől.